Μαθητοφρένεια (Σχολική εφημερίδα)

Η Μαθητοφρένεια είναι σχολική εφημερίδα του 2ου Γενικού Λυκείου Γρεβενών. Κυκλοφόρησε το πρώτο φύλλο της στις 15 Δεκεμβρίου 2010. Η συγγραφή, η επιλογή και η δημοσίευση των θεμάτων ανήκει αποκλειστικά στους μαθητές και τις μαθήτριες του σχολείου, ενώ την εποπτεία και τον συντονισμό του εγχειρήματος έχει ο καθηγητής φιλόλογος Δημήτρης Γουσόπουλος. Η Μαθητοφρένεια έχει αποσπάσει δύο συνεχόμενα βραβεία Καλύτερης Σχολικής Εφημερίδας (2011 - 2012) στον Πανελλήνιο Διαγωνισμό Μαθητικών Εντύπων που διοργανώνει κάθε χρόνο η εφημερίδα ΤΑ ΝΕΑ και Βραβείο Περιοδικότητας στον 57ο Πανελλήνιο Διαγωνισμό του Σωματείου της Γυναικείας Λογοτεχνικής Συντροφιάς.

Η αρχή της εκδοτικής προσπάθειας 

Τον Νοέμβριο του 2010 ο καθηγητής φιλόλογος Δημήτρης Γουσόπουλος έριξε την ιδέα δημιουργίας μιας εφημερίδας και στο κάλεσμά του αρχικά ανταποκρίθηκε ολιγομελής ομάδα μαθητών και μαθητριών, κυρίως από την τότε πρώτη λυκείου. Μετά από σχετικές αρχαιρεσίες συγκροτήθηκε η πρώτη Συντακτική Ομάδα με την εξής σύνθεση: Εβελίνα Πιπέργια (αρχισυντάκτρια), Αθηνά Πηλιτζίδου, Ελένη Χατζηλίου, Ρένια Τσίπη, Χρήστος Σέτζας, Κων/νος - Δημήτρης Τσιουμέλας, Δήμητρα Παπαθεοδώρου. Αποφασίστηκε το όνομα της εφημερίδας να είναι Μαθητοφρένεια και η κυκλοφορία της δεκαπενθήμερη.
Στις 15 Δεκεμβρίου 2010 τυπώνεται το πρώτο φύλλο της Μαθητοφρένειας από το τυπογραφείο Τυπο-εκδοτική, Κ. Τσακνάκης & Σία Ο.Ε. σε 500 αντίτυπα και εξαντλείται μέσα σε λίγες ώρες. Σήμερα έχει απομείνει μόνο ένα διαθέσιμο στο αρχείο της εφημερίδας. Τίτλος του πρωτοσέλιδου: "Βήμα Διαλόγου" και όπως χαρακτηριστικά αναφέρεται στο προλογικό σημείωμα: 
Μέχρι το τέλος του σχολικού έτους 2010-2011 πάνω από 60 παιδιά (σε σύνολο 220) ασχολήθηκαν ενεργά με την έκδοση της εφημερίδας, καθιστώντας την όλη εκδοτική προσπάθεια άκρως επιτυχημένη, κάτι που επισφραγίστηκε με τη βράβευσή της ως Καλύτερης Εφημερίδας Λυκείου σε Πανελλήνιο Διαγωνισμό.

Συνέχεια και καταξίωση 

Η νέα σχολική χρονιά 2011-2012 βρήκε την Μαθητοφρένεια ακόμη πιο δυνατή. Στον έλεγχο και συντονισμό της έκδοσης προστίθεται και η καθηγήτρια φιλόλογος Δήμητρα Κωσταρέλλου, ενώ ο αριθμός των παιδιών - συντακτών αυξάνεται σε 150. Η οκτασέλιδη έκδοση δεν επαρκεί πλέον για να καλύψει την προσφορά των παιδιών, ωστόσο το κόστος εκτύπωσης καθιστά απαγορευτική οποιαδήποτε σκέψη για αύξηση του αριθμού των σελίδων. Η δεύτερη χρονιά έκλεισε όπως και η πρώτη: Πανελλήνιο Βραβείο Καλύτερης εφημερίδας Λυκείου.Η Μαθητοφρένεια πλέον αποτελεί αναγνωρίσιμο μέγεθος της μαθητικής δημοσιογραφίας, κάτι που προσελκύει το ενδιαφέρον τοπικών και πανελλήνιας εμβέλειας μέσων μαζικής επικοινωνίας . Οι συντάκτες της Μαθητοφρένειας δίνουν έντυπες  - , ραδιοφωνικές  και τηλεοπτικές συνεντεύξεις , ενώ τιμώνται με επαίνους από τοπικούς φορείς. Τον Ιούλιο του 2012 η Μαθητοφρένεια εκπροσωπήθηκε σε ημερίδα με θέμα την ενδοσχολική βία που διοργανώθηκε στο Ευρωκοινοβούλιο στις Βρυξέλλες.
Κατά το σχολικό έτος 2012-2013 αποφασίστηκε μικρή αναδιάταξη στη δομή της εφημερίδας, αλλαγή της βασικής γραμματοσειράς, ενώ εντάχθηκαν νέες μόνιμες στήλες. Τον Οκτώβριο του 2012 ήρθε και νέα Πανελλήνια διάκριση: το Σωματείο της Γυναικείας Λογοτεχνικής Συντροφιάς στο πλαίσιο του 57ου Πανελλήνιου Λογοτεχνικού Διαγωνισμού βράβευσε την Μαθητοφρένεια με το Πρώτο Βραβείο Σχολικού Εντύπου.
Η Μαθητοφρένεια κατά το σχολικό έτος 2015 - 2016 διανύει την έκτη χρονιά κυκλοφορίας.

Υποδοχή 
 Η Μαθητοφρένεια από την πρώτη στιγμή έτυχε θερμής υποδοχής από την τοπική κοινωνία. Εντύπωση προκάλεσε το γεγονός ότι δεν αρκέστηκε σε απλά και εύπεπτα θέματα αλλά είχε το θάρρος να θίξει τα κακώς κείμενα του δημόσιου σχολείου και του εκπαιδευτικού συστήματος ανοιχτά, χωρίς υπαινιγμούς και στρογγυλοποιήσεις. Η δομή και το περιεχόμενό της επαινέθηκε από επαγγελματίες δημοσιογράφους  -  - , ενώ και οι επίσημοι φορείς της πόλης αναγνώρισαν την αξία της εκδοτικής προσπάθειας .

Δομή και οργάνωση 

Η Μαθητοφρένεια εξ αρχής οργανώθηκε κατά τα πρότυπα μιας κανονικής εφημερίδας. Ορίστηκαν θέσεις υπευθύνων και διακριτές ομάδες δράσης. Έτσι, υπάρχουν οι Αρχισυντάκτες (ένας από κάθε τάξη), οι Υπεύθυνοι Ύλης, οι Υπεύθυνοι Ρεπορτάζ, το Οικονομικό Τμήμα, οι Ομάδες Διανομής κτλ. Παράλληλα η Μαθητοφρένεια απέκτησε και δική της αυτόνομη και ιδιόκτητη σελίδα στο διαδίκτυο. Από τη σχολική χρονιά 2011-2012 λειτουργεί στο χώρο του σχολείου το Γραφείο και η Αίθουσα Συνεδριάσεων της Μαθητοφρένειας, σε ξεχωριστή και πλήρως εξοπλισμένη αίθουσα.

Σχεδιασμός και εμφάνιση 

Επιθυμία της συντακτικής ομάδας ήταν η ελκυστική εμφάνιση της έντυπης έκδοσης. Έτσι αποφασίστηκε η εφημερίδα να κινηθεί όσο το δυνατό πιο κοντά στα κλασικά πρότυπα των εφημερίδων ευρείας κυκλοφορίας. Επιλέχτηκε λοιπόν να τυπώνεται σε χαρτί Α3, με δομή και διάρθρωση που να θυμίζει κανονική εφημερίδα, χωρίς ωστόσο να έχει κάποιο συγκεκριμένο πρότυπο. Αποτελείται από οκτώ (8) σελίδες με έγχρωμες την πρώτη και την τελευταία.
Η εφημερίδα εκδίδεται κάθε φορά σε 500 φύλλα και διανέμεται δωρεάν στους μαθητές και στις μαθήτριες του σχολείου μας. Τα υπόλοιπα διανέμονται σε άλλα σχολεία, ενώ κάποιος αριθμός πωλείται σε επιλεγμένα σημεία της πόλης, φορείς και οργανισμούς. Τα έξοδα εκτύπωσης καλύπτονται από τις εισπράξεις αλλά κυρίως από τους χορηγούς.

Θεματολογία 
 
Στόχος της Μαθητοφρένειας είναι η πλήρης προβολή των σχολικών δράσεων, η ανάδειξη και ο σχολιασμός θεμάτων μαθητικού ενδιαφέροντος, κρατώντας παράλληλα ανοιχτές τις κεραίες της και για ζητήματα που αφορούν την τοπική ή ευρύτερη κοινωνία. Για το λόγο αυτό αποφασίζεται η κυκλοφορία της εφημερίδας να είναι δεκαπενθήμερη, ώστε να συμβαδίζει με την επικαιρότητα. Βασική γραμμή της εφημερίδας είναι η δημοσίευση προσωπικών δημιουργιών, άρθρων δηλ., ερευνών, ρεπορτάζ που τα ίδια τα παιδιά εκπονούν και όχι η αναδημοσίευση έτοιμων από το διαδίκτυο ή άλλη πηγή. Αναμφίβολα το διαδίκτυο αποτελεί ένα χρησιμότατο εργαλείο και κάποιες στήλες της εφημερίδας αντλούν περιεχόμενο από εκεί, αυτό όμως γίνεται σε μικρό ποσοστό, επικουρικά και προϋποθέτει και πάλι την προσωπική έρευνα και επιλογή.

Κύριο Άρθρο 

Το Κύριο Άρθρο της Μαθητοφρένειας γράφεται κάθε φορά από τους Αρχισυντάκτες και προβάλλει τη βασική γραμμή της εφημερίδας πάνω σε θέματα επικαιρότητας ή μη. Αυτή τη στιγμή στην Αρχισυνταξία βρίσκονται οι: Ειρήνη Μπαντή (από 15/09/2014), Ζωή Ευαγγελοπούλου (από 01/10/2014), Ιοκάστη Λαζίδου (από 15/09/2015) και Ελένη Καραγιάννη (από 01/11/2015). Νωρίτερα στη θέση αυτή θήτευσαν οι: Εβελίνα Πιπέργια (από 1/12/2010 έως 15/05/2013), Ελένη Χατζηλίου (από 01/06/2011 έως 15/09/2012), Αλεξάνδρα Παπανίκου (από 1/10/2011 έως 15/09/2013), Χριστίνα Παπανικολάου (από 15/09/2012 έως 15/05/2014), Δήμητρα Λαζαρίδη (από 15/09/2012 έως 15/05/2014), Θέλια Παναγιωτίδου (από 15/09/2013 έως 15/05/2015) και Βαγγέλης Σπυρίδης (από 15/09/2013 έως 15/05/2015).

Μόνιμες Στήλες 

Οι μόνιμες στήλες είναι άρθρα γνώμης ή σχολιασμού, άποψης ή θέσης, ενημέρωσης ή ψυχαγωγίας, έχουν συγκεκριμένη θέση μέσα στην εφημερίδα και γράφονται σταθερά από το ίδιο παιδί κάθε δεκαπέντε μέρες ή κάθε μήνα. Το περιεχόμενο της στήλης επιλέγεται ελεύθερα από τον συντάκτη της. Συνολικά οι μόνιμες στήλες που φιλοξενήθηκαν και φιλοξενούνται στις σελίδες της Μαθητοφρένειας είναι οι ακόλουθες:

Βιβλιοθήκη Απόψεων 

Εδώ φιλοξενούνται απόψεις, σκέψεις, γνώμες οποιουδήποτε μαθητή ή καθηγητή, για οποιοδήποτε θέμα είτε σοβαρό και επιστημονικό είτε φαιδρό και ευτράπελο. Οι συντάκτες δεν είναι σταθεροί αλλά εναλλάσσονται. Μέχρι τώρα έχουν αρθρογραφήσει πάνω από 100 διαφορετικοί μαθητές και μαθήτριες και πάνω από 15 καθηγητές.

Ελεύθερο ρεπορτάζ 

Η συστηματική καταγραφή όλων των γεγονότων που αφορούν το σχολείο ή την πόλη μας. Επικεφαλής της ομάδας είναι η Μαρίνα Αμανατίδου και ο Βαγγέλης Σπυρίδης.

Δράσεις και πρωτοβουλίες 

Η Μαθητοφρένεια από την πρώτη στιγμή επιδίωξε να λειτουργεί ως μαθητικό σύνολο που σκοπό δε θα είχε μόνο την έκδοση μιας σχολικής εφημερίδας. Έτσι κατά καιρούς έχει αναλάβει δράσεις και πρωτοβουλίες σε θέματα πολιτισμού, αθλητισμού, οικολογίας κτλ.

Αθλητισμός 

Τον Απρίλιο του 2011 η Μαθητοφρένεια διοργάνωσε με επιτυχία σχολικό τουρνουά πιγκ πογκ (η ίδια προσέφερε και τα έπαθλα των νικητών συνολικής αξίας 100 ευρώ), ενώ τον Ιούνιο του 2011 υπήρξε χορηγός επικοινωνίας σε δημόσιο τουρνουά βόλεϊ.

Οικολογία 

Τον Μάρτιο του 2012 η Μαθητοφρένεια διεξήγαγε έρανο μεταξύ των μαθητών του σχολείου και μαζί με δικά της έσοδα υιοθέτησε μια καφέ αρκούδα από το Καταφύγιο Άγριας Ζωής Αρκτούρος, συμβάλοντας έτσι στην κάλυψη μέρους των εξόδων διατροφής και συντήρησής της.Τον Απρίλιο του 2012 με πρωτοβουλία της Μαθητοφρένειας φυτεύτηκαν στην πρόσοψη και την αυλή του σχολείου δέντρα και τριανταφυλλιές. Η δεντροφύτευση έγινε από τα παιδιά του σχολείου, ενώ ακολούθησε και σχετική ενημέρωση από ειδικούς για την ανάγκη σεβασμού της φύσης .

Πολιτισμός 

Τον Ιούνιο του 2012 η Μαθητοφρένεια διοργάνωσε νεανικό μουσικό φεστιβάλ (Youth Wave) με τη συμμετοχή μαθητών από όλα τα σχολεία της πόλης των Γρεβενών .
Τον Απρίλιο του 2014 η Μαθητοφρένεια παρουσίασε το βιβλίο του συγγραφέα - δημοσιογράφου Μηνά Βιντιάδη 'Τηγανίζουν πατάτες στον Άρη;' σε ειδική εκδήλωση στη Δημόσια Κεντρική Βιβλιοθήκη Γρεβενών. Η παρουσίαση οργανώθηκε εξ ολοκλήρου από συντάκτες της Μαθητοφρένειας..

Κοινωνία 

Τον Ιανουάριο του 2013 η Μαθητοφρένεια διέθεσε το χρηματικό βραβείο ύψους 200 ευρώ που απέσπασε σε Πανελλήνιο Διαγωνισμό για τις ανάγκες του τοπικού φιλανθρωπικού ιδρύματος ΕΛΠΙΔΑ.

Ενημέρωση 

Με αφορμή την Διεθνή μέρα κατά της βίας (6 Μαρτίου) η Μαθητοφρένεια σχεδίασε και παρουσίασε στο χώρο του σχολείου εκδήλωση ενημέρωσης με θέμα: "Δώσε τέλος στον σχολικό εκφοβισμό". Στην εκδήλωση παρουσιάστηκε σχετικό ενημερωτικό υλικό, ενώ ειδική παιδοψυχολόγος απάντησε σε ερωτήσεις .

Πανελλήνια Βραβεία 

 2011 - 18ος Πανελλήνιος Διαγωνισμός της εφημερίδας ΤΑ ΝΕΑ: Βραβείο Καλύτερης εφημερίδας Λυκείου . Το βραβείο παρέδωσε ο τότε Γ.Γ. του Προέδρου της Βουλής των Ελλήνων Αθανάσιος Παπαϊωάννου.
 2012 - 19ος Πανελλήνιος Διαγωνισμός της εφημερίδας ΤΑ ΝΕΑ: Βραβείο Καλύτερης εφημερίδας Λυκείου . Το βραβείο παρέδωσε η κορυφαία Ελληνίδα ποιήτρια Κική Δημουλά.
 2012 - 57ος Πανελλήνιος Διαγωνισμός του Σωματείου της Γυναικείας Λογοτεχνικής Συντροφιάς: Πρώτο βραβείο σχολικού εντύπου με κριτήριο την περιοδικότητα και τη λογοτεχνική έκφραση .

Διακρίσεις 
 Τον Ιούλιο του 2012 η Δημόσια Βιβλιοθήκη Γρεβενών απένειμε συγχαρητήριο έπαινο στη Μαθητοφρένεια για την επιτυχία της να βραβευθεί δύο συνεχόμενες χρονιές ως Καλύτερη Εφημερίδα σε Πανελλήνιο επίπεδο.
 Συντάκτες της Μαθητοφρένειας ανέλαβαν τη σύνταξη ενός ολόκληρου δισέλιδου στη σαββατιάτικη έκδοση της πανελλήνιας κυκλοφορίας εφημερίδας 6 ΜΕΡΕΣ (φ.13 - 24/11/2012). Συνολικά φιλοξενήθηκαν επτά (7) άρθρα.
 Εκτενές αφιέρωμα στη συμπλήρωση 3 χρόνων κυκλοφορίας της Μαθητοφρένειας συμπεριλήφθηκε στο ένθετο Art της εφημερίδας ΤΟ ΠΟΝΤΙΚΙ (φ. 1793 - 31/12/2013). Στο αφιέρωμα φιλοξενήθηκαν δηλώσεις του συμβούλου έκδοσης κ. Δημήτρη Γουσόπουλου και της αρχισυντάκτριας Χριστίνας Παπανικολάου.
 Με αφορμή τη συμπλήρωση 5 χρόνων κυκλοφορίας Συντάκτες της Μαθητοφρένειας και των τριών τάξεων φιλοξενήθηκαν στις 20 Νοεμβρίου 2015 στην ενημερωτική εκπομπή της ΕΡΤ3 Καθημερινά και Απλά.

Συμμετοχή σε ημερίδα του Ευρωπαϊκού Κοινοβουλίου 
Ως μια από τις κορυφαίες μαθητικές εφημερίδες στην Ελλάδα καλείται να συμμετάσχει σε διεθνή ημερίδα στο Ευρωκοινοβούλιο στις Βρυξέλλες με θέμα "Facing the ugly face of bullying" (9/7/2012) μετά από πρόσκληση του Ευρωβουλευτή Γιώργου Κουμουτσάκου .

Υποσημειώσεις και Παραπομπές

Εξωτερικοί σύνδεσμοι 
 Issuu: Όλα τα φύλλα της Μαθητοφρένειας διαθέσιμα on-line σε μορφή .pdf 
 Τυπο-εκδοτική: Η σελίδα του τυπογραφείου στο οποίο τυπώνεται η Μαθητοφρένεια

Εφημερίδες στην ελληνική γλώσσα
Εκπαίδευση στην Ελλάδα